
Indokolás

Martfű Város Önkormányzata Képviselő-testületének Szervezeti és Működési Szabályzatáról szóló 14/2013.(IV.26.) Önkormányzati rendeletének módosításáról szóló …./2014.(…..) önkormányzati rendelethez

Általános indokolás

Magyarország helyi önkormányzatairól szóló 2011. évi CLXXXIX. törvény 2014. október 12-én hatályba lépett rendelkezései, valamint az önkormányzati általános választások szükségessé tették a Szervezeti és Működési Szabályzat módosítását. 

Részletes indokolás
1. §-hoz

A rendelkezés módosítása az önkormányzat kötelező és önként vállalt feladatainak kormányzati funkció szerinti besorolás miatt vált szükségessé. 

2. §-hoz

A § a jogszabályszerkeztésről szóló 61/2009.(XII.14.) IRM rendelet szabályainak történő megfeleltetés. 

3. §-hoz

Az alakuló ülés kötelező napirendjeinek pontosítását tartalmazza. 

4-5 §-okhoz

A képviselők törvényben foglalt megnevezése: önkormányzati képviselő.

6. §-hoz

A választókerületek változásának átvezetését tartalmazza a módosítás. 

7. §-hoz

Az alaprendelet kiegészítését foglalja magában a módosítás, mely a határozatképtelenség esetén követendő szabályokról rendelkezik. 

8. §-hoz

Szintén a jogszabályszerkesztési előírások betartását tartalmazza a §. 

9. §-hoz A § számozásában elírás volt, melyet javítottunk.

10. §-hoz 
A (2) bekezdés hatályon kívül helyezése szükséges, tekintettel arra, hogy az (1) bekezdés már rögzíti az interpelláció benyújtásának tárgykörét. 
11. §-hoz 

A Mötv. rendelkezései szerint rögzíteni kell, hogy a polgármester milyen jogviszonyban látja el feladatait, illetve milyen halaszthatatlan ügyben hozhat döntést a polgármester a testület két ülése között. 

12. §-hoz

A törvényi rendelkezések alapján rögzítettük az alpolgármesteri tisztség betöltésének módját. 

13. §-hoz 

A Mötv. rendelkezéseinek megfelelően rendelkeztünk a jegyző jelzési kötelezettségéről. 

14. §-hoz 

A § a Képviselő-testület bizottságainak nevét, összetételét rögzíti. 

15. §-hoz

A Mötv. 2014. október 12-én hatályba lépett szabályai alapján egészítettük ki az alaprendeletet az összeférhetetlenséggel és méltatlansággal foglalkozó Bizottság megnevezésével. 

16-17. §-okhoz

Jogszabályszerkesztési pontosítást tartalmaz a §. 

18-19. §-okhoz

Az államháztartási törvény módosításának megfelelő szabályokat tartalmazza a §. 

20-21. §-okhoz
Jogszabályszerkesztési pontosítást tartalmaz a §. 

22. §-hoz
Hatályba léptető rendelkezéseket foglal magában a §. 

HATÁSVIZSGÁLAT

Martfű Város Önkormányzata Képviselő-testületének Szervezeti és Működési Szabályzatáról szóló 14/2013.(IV.26.) Önkormányzati rendeletének módosításáról szóló …./2014.(…..) önkormányzati rendelethez

1. Társadalmi-gazdasági, költségvetési hatása:
A Magyarország helyi önkormányzatairól szóló 2011. évi CLXXXIX törvény (továbbiakban: Mötv.) 2014. október 12. napjától hatályos rendelkezései több ponton érintik a Képviselő-testület Szervezeti és Működési Szabályzatában foglalt rendelkezéseket, így azok összhangját, szükséges megteremteni.

Költségvetési hatása a rendeletnek nincs. 
2. Környezeti és egészségi hatása, következményei:

A rendelet megalkotásának környezeti és egészségi hatása nincs.

3. Adminisztratív terheket befolyásoló hatás:

A rendelet elfogadása nem jár plusz adminisztratív terhekkel.
4. A jogszabály megalkotásának szükségessége, a jogalkotás elmaradásának várható következményei:
A képviselő-testület működését a Mötv. rendelkezéseinek megfelelően kell szabályozni. 

A jogszabály alkalmazásához szükséges személyi, szervezeti, tárgyi és pénzügyi feltételek:

Rendelkezésre állnak.

Készítette:

Szász Éva

jegyző

Látta:

Dr Papp Antal
polgármester

